Dečko koji obećava
Dečko koji obećava je jugoslovenski igrani film snimljen 1981. godine u režiji Režirao ga je Miloš "Miša" Radivojević na osnovu priče koju je sam, zajedno sa Nebojšom Pajkićem napisao. Protagonista, koga tumači Aleksandar Berček, je Slobodan Milošević, mladić iz ugledne porodice tadašnjih komunističkih vlastodržaca koji se, iako ga čekaju siguran posao, karijera i lagodan život, počinje odavati nonkonformističkom i autodestruktivnom životnom stilu u kojoj važnu ulogu igra rok muzika. Dečko koji obećava se često navodi kao najbolja i najpoznatija uloga u karijeri Aleksandra Berčeka, ali je postao još poznatiji po tome što se u njemu pojavljuju i svoje pesme izvode neki od najpopularnijih i najvažnijih bendova tadašnjeg jugoslovenskog Novog talasa, a zbog čega će u kasnijim decenijama steći svojevrsni kult status. Sam izraz "dečko koji obećava" je postao popularan i izvan filmskog konteksta, te se koristio za mlade, ambiciozne ličnosti iz sveta politike, uključujući kako protagonistovog imenjaka Slobodana Miloševića, tako i hrvatskog političara Zorana Milanovića.

Radnja 

Slobodan je uzoran mladić kako od njega očekuju njegovi ugledni i situirani roditelji. Dobar je student medicine, ima devojku kojom će da se oženi jer je iz "prave" porodice, dok ga jednoga dana verenica, u nastupu ljubomore, ne udari veslom po glavi ... Kao da mu je to i bilo potrebno, Slobodan postaje slobodan, baca se naglavačke u svet bez obaveza, svet panka i roka. U tom svetu on proba sve od seksa sa devojkinom majkom i raznim ostalim devojkama koje upoznaje slučajno do razvratnog života koji vodi noću. Ti svetovi su toliko različiti od onoga u kojem se do tada kretao. I u tom svetu on ima uspeha. To traje do trenutka kad padne sa motora koji je sastavni deo novog života. I to opet na glavu ... Oni koji ga neguju su iz sveta iz kojeg je otišao. Taj ga isti svet vodi pred oltar i sve je opet po starom.

Uloge

Muzika 

Muziku je radio bend Šarlo Akrobata a u filmu se pojavljuju Dušan Kojić Koja (gitara) i Ivica Vdović Vd (bubnjevi) iz ovog benda sa Aleksandrom Berčekom (bas) kao grupa VIS „Dobri Dečaci“. Tri pesme ("Slobodan“, „Dosta mi je svega“ i „Depresija") za koje je Koja napisao muziku su kreirane za tu priliku a materijal nikada kasnije nije objavljen. U filmu se pojavljuju i Vlada Divljan i Srđan Šaper iz ondašnjih Idola.
Ostale pesme koje su pripadale jugoslovenskom novom talasu se mogu čuti u filmu :

"Iggy Pop" - Azra

"Perspektiva“ - Paraf

"Jedina“ - Idoli

"Niko niko kao ja“ - Šarlo Akrobata

"Bolje da nosim kratku kosu“ - Pekinška Patka

"Neka te ništa ne brine“ - Prljavo kazalište

Ostale grupe na odjavnoj špici: Kazimirov Kazneni Korpus, Igra Staklenih Perli.

Zanimljivosti 
Glavni junak u filmu dečko koji obećava zove Slobodan Milošević, kao što se zvao i budući predsednik Srbije i Jugoslavije koji je u to doba bio na početku karijere.

Spoljašnje veze 
 

Jugoslavenski filmovi
Dramski filmovi